
            Nr.23/286/2008
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul suplimentar asupra proiectului de Lege pentru aprobarea Ordonanţei de urgenţă a Guvernului nr.30/2008 privind unele măsuri financiare, trimis spre dezbatere în fond, cu adresa nr.P.L.x 359 din 17 iunie 2008, înregistrată sub nr.23/286 din 18 iunie 2008.


În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

                                                                 Nr.23/286/2008
R A P O R T       S U P L I M E N T A R
asupra proiectului de Lege pentru aprobarea Ordonanţei de urgenţă a Guvernului nr.30/2008
 privind unele măsuri financiare



În temeiul dispoziţiilor art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.30/2008 privind unele măsuri financiare, trimis cu adresa nr.P.L.x 359 din 17 iunie 2008, înregistrată sub nr.23/286 din 18 iunie 2008.


Potrivit prevederilor art.75 din Constituţia României, republicată, şi ale art.92 alin.(9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.



Senatul, în calitate de primă Cameră sesizată, a adoptat proiectul de lege în şedinţa din 13 mai 2008.


Consiliul Legislativ a avizat favorabil proiectul de lege, conform avizului nr.311/14.03.2008.



Comisia pentru buget, finanţe şi bănci a avizat favorabil proiectul de lege conform avizului nr.264/2009.


Proiectul de lege are ca obiect de reglementare redistribuirea în interiorul bugetului Ministerului pentru Întreprinderi Mici şi Mijlocii, Comerţ, Turism şi Profesii Liberale (MIMMCTPL) a unor sume de bani alocate iniţial altor programe către Programul naţional multianual pe perioada 2002 – 2007 de susţinere a investiţiilor realizate de către întreprinderi nou înfiinţate şi microîntreprinderi, precum şi a investiţiilor de modernizare/retehnologizare a întreprinderilor mici şi mijlocii.



Programul naţional multianual a fost implementat în anul 2007 când s-au încheiat convenţiile de colaborare cu instituţiile financiare şi au fost aprobate, până la data de 30.11.2007 un număr de 411 proiecte. Dintre acestea doar pentru un număr de 131 proiecte ministerul a transferat sumele aferente până la încheierea anului bugetar 2007. Pentru celelalte două tranşe care cuprind 288 de proiecte a fost necesară prelungirea Programului în anul 2008 şi alocarea în acest an a sumelor angajate de minister.



Membrii comisiei au examinat proiectul de lege menţionat mai sus în şedinţa din 11 martie 2009, întocmind raportul iniţial nr.23/286/2008 din 16.03.2009 prin care s-a propus plenului adoptarea proiectului de lege în forma prezentată de Senat.
x          x

x



În şedinţa din 23 martie 2009, plenul Camerei Deputaţilor, în temeiul art.70 din Regulamentul Camerei Deputaţilor, republicat, a hotărât retrimiterea proiectului de Lege pentru aprobarea Ordonanţei de urgenţă a Guvernului nr.30/2008 privind unele măsuri financiare, în vederea unei noi examinări şi depunerii unui nou raport.


Potrivit prevederilor art.61 din Regulamentul Camerei Deputaţilor, republicat, comisia a reluat dezbaterile la prezentul act normativ în şedinţa din 25 martie 2009.



La dezbateri a participat, în calitate de invitat, din partea Ministerului IMM-urilor, Comerţului şi Mediului de Afaceri, domnul Gheorghe marin – secretar de stat.



În urma examinării proiectului de lege şi a punctului de vedere al Guvernului exprimat de către reprezentantul Ministerului IMM-urilor, Comerţului şi Mediului de Afaceri, membrii comisiei au hotărât, cu majoritate de voturi, să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.30/2008 privind unele măsuri financiare, cu amendamente admise de comisie.


La dezbateri au fost prezenţi 26 deputaţi din totalul de 28 deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Text iniţiator
	Text adoptat de Senat
	Amendamente admise
	Motivaţia

	0
	1
	2
	3
	4

	1
	
	Titlul legii

LEGE

pentru aprobarea Ordonanţei de urgenţă a Guvernului nr.30/2008 privind unele măsuri financiare


	Nemodificat
	

	2
	Titlul ordonanţei de urgenţă

ORDONANŢĂ DE URGENŢĂ

privind unele măsuri financiare


	Nemodificat
	Nemodificat
	

	3
	Articol unic. – (1) Se autorizează Ministerul pentru Întreprinderi Mici şi Mijlocii, Comerţ, Turism şi Profesii Liberale să efectueze redistribuiri de credite bugetare de la alte programe în vederea finanţării în anul 2008 a „Programului naţional multianual pe perioada  2002 – 2007  de  susţinere  a
	Articol unic. – Se aprobă Ordonanţa de urgenţă a Guvernului nr.30 din 19 martie 2008 privind unele măsuri financiare, publicată în Monitorul Oficial al României, Partea I, nr.217 din 21 martie 2008, cu următoarea modificare:

- La articolul unic, alineatul (1) va avea următorul cuprins:

„(1) Se autorizează Ministerul pentru Întreprinderi Mici şi Mijlocii, Comerţ, Turism şi Profesii Liberale să  efectueze redistribuiri de credite bugetare  de  la alte programe derulate de acest minister, în vederea finanţării în anul 2008 a Programului naţional multianual pe perioada 2002 – 2007 
	Articol unic. – Se aprobă Ordonanţa de urgenţă a Guvernului nr.30 din 19 martie 2008 privind unele măsuri financiare, publicată în Monitorul Oficial al României, Partea I, nr.217 din 21 martie 2008.

Se elimină
	Se propune eliminarea deoarece s-a trecut într-un an financiar nou 2009, iar aprobarea în varianta


	0
	1
	2
	3
	4

	
	investiţiilor realizate de către întreprinderi nou înfiinţate şi microîntreprinderi, precum şi a investiţiilor de modernizare/ retehnologizare a IMM”.

(2) În termen de 5 zile de la data intrării în vigoare a prezentei ordonanţe de urgenţă, Ministerul pentru Întreprinderi Mici şi Mijlocii, Comerţ, Turism şi Profesii Liberale va comunica Ministerului Economiei şi Finanţelor modificările introduse în bugetul propriu şi în anexele la acesta.


	de susţinere a investiţiilor realizate de întreprinderi nou-înfiinţate şi microîntreprinderi, precum şi a investiţiilor de modernizare/retehnologizare a întreprinderilor mici şi mijlocii.”

______
	(2) Nemodificat
	Senatului ar retroactiva, finanţarea programului naţional încheindu-se în anul 2008.




                                PREŞEDINTE,                                                                  SECRETAR,
                                 Iulian Iancu                                                                      Mircea Marin
Consilier parlamentar,

Viorela Gondoş

